Generacija 5
<s>Generacija 5 je jugoslovenska i srpska grupa.</s>

<s>Povijest sastava 
Grupa je osnovana u Beogradu sredinom 1977. godine.</s><s>Prvu postavu su činili klavijaturista Dragoljub Ilić, bubnjar Boban Đorđević, pjevač Jovan Rašić, gitarista Dragan Jovanović Krle i basista Dušan Petrović.</s><s>Na prvim singlovima iz 1978. i 1979. godine grupa je svirala hard rock s utjecajem jazz rocka, a sa dolaskom novog pjevača Gorana Miloševića, rođenog brata poznate pjevačice Slađane Milošević, postupno su se okrenuli komercijalnijem zvuku.</s><s>Na jesen 1979. godine objavili su i treći singl s kojeg se izdvaja njihov najveći hit Ti samo budi dovoljno daleko.</s><s>Prvi zapaženiji nastup imali su na festivalu u Opatiji 1979. godine, gdje su nagrađeni za najbolje korištenje folklornih motiva.</s>

<s>Prva ploča Generacija 5 izašla je 1980. godine, a druga Dubler dvije godine kasnije.</s><s>Iz ovog razdoblja ostali su hitovi Dolazim za pet minuta, (tekst napisao Bora Đorđević) Ti i ja, Dubler itd.</s><s>Njihova glazba je korištena u filmu Zorana Čalića Došlo doba da se ljubav proba iz 1980. godine.</s><s>Grupa je prestala s radom 1982. godine.</s>

<s>Tijekom pauze glazbeni najaktivniji ostao je klavijaturista Dragan Ilić.</s><s>Radio je u PGP RTB i surađivao s poznatim glazbenicima poput Željka Bebeka i Slađane Milošević.</s><s>Skladao je pjesmu Za milijun godina unutar YU rok misije.</s><s>Dobio je više glazbenih nagrada.</s><s>Milošević je neko vrijeme bio u skupini Mama Co Co, Jovanović je radio kao studijski glazbenik a Petrović i Đorđević su se odselili u SAD.</s><s>Deset godina kasnije grupa je obnovila rad.</s><s>Novu postavu su činili, pored Ilića i Jovanovića, basista Miloš Stojisavljević Cajger (koji je prethodno krajem 70-ih jedno vrijeme mijenjao Petrovića), bubnjar Zoran Radovanović Baki i pjevač i glumac Đorđe David Nikolić.</s><s>Godine 1994. objavili su kompilacijski album na kojem se nalazila i nova pjesma Najjači ostaju s kojom su doživjeli veliki uspjeh.</s><s>Ova kompilacija, zajedno sa kocertnim albumom Unplugged & Live vratila ih je u žižu interesovanja tadašnje srpske rock scene.</s><s>Povratnički album Svijet je tvoj izašao je 1997. godine, s hitovima poput Ritam dodira, Što ćemo sad nas dvoje, Povedi me u noć i Nosi je košava.</s><s>Đorđe David je napustio grupu 2000. godine i posvetio se samostalnoj karijeri, a novi pjevač postao je Dragan Panjak.</s><s>Te godine objavili su kompilaciju balada Pomoli se još jednom, a naslovna pjesma bila je i jedina koju je Panjak snimio s grupom.</s><s>Na posljednjem studijskom albumu Energija iz 2006. godine pjevač je bio Dejan Najdanović Najda, prethodno član grupe Smak.</s>

<s>Diskografija</s>

<s>Studijski albumi 
  Generacija 5  (1980)
  Dubler  (1982)
  Svet Je tvoj  (1997)
  Energija  (2006)</s>

<s>Singlovi 
 "Novi život" / "Izgubljeni san" (1978)
 "Svemu dođe kraj" / "Noćni mir" (1979)
 "Umoran od svega" / "Ti samo budi dovoljno daleko" (1979)
 "Spakiraj se, požuri" / "Samo laži" (1981)
  Kompilacijski albumi 
  Generacija 5: Najjači ostaju 1978-1994.  (PGP RTS, 1994)
  Pomoli se još jednom ... i druge balade  (PGP RTS, 2000)
  Koncertni album 
 - { Unplugged & Live } - (1995)</s>

<s>Vanjske poveznice 
 Generacija 5 at MySpace
 Generacija 5 at Discogs</s>

<s>Srpske rock grupe
Muzičke grupe iz Beograda
Jugoslavenske muzičke grupe</s>

